 Dadka Soomaaliyeed ee dhigayey dibad baxa ayaa si weyn u soo jiitey dadyoowgii meesha isugu yimid ee ka midaysnaa aragtida dagaal diidka ah, ayaa muujinayey erayo ka dhan ah siyaasada dowlada Mareykanka iyo xasuuqa ay ka wadaan ciidamada Ethopia ee Soomaaliya, dadkii meesha yimid ayaa loo qaybiyey waraaqo ka hadlaya waxa ka jira Soomaaliya, suxuufiyiinta meesha yimid ayaa sawiro iyo warar ku saabsan arimaha Soomaaliya ka qaaday dibad baxayayaasha,waxaa xusid mudan in sawirada kartoonka ee Amiin Caamir ay soo jiiteen indhaha dadkii meesha iskugu yimid iyo kuwii daganaa meelaha socodka lagu marayey,tusaale ahaan sawirka cartoonka Amiin Caamir ee duqaynta Dhoobley iyo sawirka Meles Zenawi ee u eg bahalka dhiiga ka cabaya dadka maatada ah ayay ka qaateen sawiro badan, suxufiyiinta ajanabiga ah qaarkood ayaa ka codsaday mudane Zakariye xaaji Mohamud inay u raacan Soomaaliya si ay xaqiiqda jirta indhaha caalamka ugu soo jeediyaan,madaama ay ku qanceen waxyaabihii ay ka cabanayeen dadka Soomaaliyeed. 